197 



került kézre. Júliusban repked. — E hangyaleső-faj szintén Dél- 

 Európa vidékein él, de tenyészési köre hazánkon át egész Ausztriáig 

 , terjed. 



Myrmecaelurus Costa. 



Ebből a nemből Magyarországban két faj tenyészik, melyeket 

 szélesebb szárnyaikról, sárga és fekete csikós potrohúkról s a him 

 potrohának két utolsó előtti szelvényéből kiálló szőrös czafatokról 

 ■ könnyű felismerni. 



1. M. punctulatus Stev. 



Myrmeleon punctulatus Fischer, Eotomogr. Imp. Eoss. IV. p. 49. 

 tab. 1. fig. 4. Addend p. 210 et Hagen, Russl Neur. p. 126; — Myrme- 

 leon lineatus Fiscber, Entomogr. Imp. Eoss. IV. p. 49. tab. 1. fig. 5. 



Szárnyainak erezete nem egyszinű, de tarka, ugyanis a hosz- 

 szanfutó-erek nagyobbrészt sárgásfehérek vagy sárga-fekete tarkák, 

 a harántfutó erek nagyobbrészt feketék, a sugár ér két oldalán levő 

 erek középen világos szinüek, tövükön egy-egy fekete ponttal. 

 Csápjai rövidebbek mint feje és mellkasa együtt véve, különben 

 feketék, végükön rőtsárgák. Teste sárga, feketével tarkázva; feje 

 szintén sárga ; csápjai között nagyíj'fekete folt foglal helyet, mely 

 két oldalt a fej teteje felé kanyarodik, búbján fekete csík vonul 

 homloka közepe tájáig s e mellett kétfelől egy-egy fekete pont 

 látható ; ajak- és állkapocs-tapogatóinak 2—3 utolsó izüléke nagyobb- 

 részt fekete. Mellkasa sárga, hátán három fekete csíkkal ; potroha 

 sárga s ennek hátán, hasán és két oldalán egy-egy fekete csík 

 vonul végig. Lábai halaványsárgák, a czombok felső részén egy-egy 

 keskeny fekete vonallal ; az ötödik boka-izülék vége és a karmok, 

 továbbá a czombokon és lábszárakon levő hosszabb és ritkább, 

 valamint a boka-izülékek végén levő rövidebb és sűrűbb serték 

 feketék. Hossza 22—25 mill., szélessége kiterjesztett szárnyakkal 

 52—60 mill. 



E hangyaleső-faj, melynek álczája még egyáltalában ismeretlen, 

 csupán Dél-Oroszország és Magyarország futóhomokos helyein 

 tenyészik és ilyen helyeken épen nem ritka. A pesti Rákoson 

 (Fr ivaldszky), a régi lóversenytér közelében július végén és 

 augusztus elején (G a m m e 1), a Csepelszigeten július elején (K u t h y), 

 Peszéren ( V á n g e 1), Csongrádmegyében Horgosnál augusztus elején 

 (Horváth), Temesmegyében Grebenácznál és Ulmánál (F r i- 

 valdszky) e fajból számos kifejlődött példány került elő. 



